Í þessum þætti af Radio J’adora fékk Dóra Júlía til sín listakonuna Rakel Tómasdóttur . Rakel er með BA gráðu í grafískri hönnun frá Listaháskóla Íslands og hafa fallegar teikningar hennar af konum vakið mikla athygli . Síðastliðið ár hefur hún unnið full time sem freelance listakona , ásamt því að vera nýkomin heim úr ævintýraferð frá Bali þar sem hún hugleiddi , stundaði jóga og vann að nýjum verkefnum í listinni . Þær ræddu um lífið og listina , hugtakið frelsi , hvað það þýðir að vera frjáls og hvernig það er að hafa frelsið og svigrúmið til þess að skapa sitt eigið líf frá degi til dags .